# 

# ΕΛΛΗΝΙΚΗ ΔΗΜΟΚΡΑΤΙΑ

**7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ**

**ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ**

**«Ο ΑΓΙΟΣ ΓΕΩΡΓΙΟΣ»**

**Γραφείο:** Διοίκησης

**Ταχ.Δ/νση:** Μουρνιές Τ.Κ.73300

**Τηλέφωνο:**2821342345-347

**ΔΕΛΤΙΟ ΤΥΠΟΥ**

**Σαράντα έξι (46) μόνιμοι νοσηλευτές στο**

**Γενικό Νοσοκομείο Χανίων «Ο Άγιος Γεώργιος».**

Σημαντική ενίσχυση του Γενικού Νοσοκομείου Χανίων «Ο Άγιος Γεώργιος» με σαράντα έξι (46) μόνιμους νοσηλευτές, οι οποίοι ορκίστηκαν πρόσφατα και θα συνεισφέρουν με την επιστημονική τους κατάρτιση στις υψηλού επιπέδου υπηρεσίες υγείας που παρέχει το νοσοκομείο μας.

Η κατανομή τους έχει ως εξής:

* 32 ΤΕ Νοσηλευτικής
* 11 ΔΕ Βοηθών Νοσηλευτών
* 2 ΥΕ Βοηθητικό Υγειονομικό Προσωπικό
* 1 ΠΕ Νοσηλευτικής

Από τους παραπάνω νοσηλευτές, οι είκοσι τρεις (23) εργάζονταν ήδη στο νοσοκομείο ως επικουρικό προσωπικό, έχοντας προσληφθεί κατά τη διάρκεια της πανδημίας, ενώ οι υπόλοιποι είκοσι τρεις (23) είναι νέοι μόνιμοι νοσηλευτές.

Επιπλέον, εννέα νοσηλευτές, κυρίως από άλλες περιοχές της χώρας, δεν αποδέχθηκαν τη θέση. Η διαδικασία μέσω ΑΣΕΠ για την κάλυψη των κενών θέσεων από επιλαχόντες ολοκληρώνεται σύντομα. Έτσι, ο συνολικός αριθμός των μόνιμων νοσηλευτών που θα ενισχύσουν το Γενικό Νοσοκομείο Χανίων θα ανέλθει στους πενήντα πέντε (55).

Ως Διοίκηση, ευχόμαστε σε όλους καλή δύναμη και καλή επιτυχία στο δύσκολο έργο που αναλαμβάνουν.

Εκ της Διοικήσεως